**ชื่อผลงาน** : การพัฒนาศักยภาพแกนนำในการร่วมจัดระบบบริการที่เป็นมิตรสำหรับหญิงตั้งครรภ์ ในผู้หญิงที่อยู่ร่วมกับเชื้อ เอช ไอ วี ใน ระดับตำบล

**ชื่อเจ้าของผลงาน** นางวิไล บุญแท้ ตำแหน่งพยาบาลวิชาชีพชำนาญการ และคณะ

**การติดต่อทีมงาน** : นางวิไล บุญแท้ งานเอดส์ศูนย์องค์รวม โรงพยาบาลเขื่องใน อ.เขื่องใน จ.อุบลราชธานี Tel.085-4126903 E mail : mam- wilai @hotmail.com

**คำสำคัญ** : ระบบบริการที่เป็นมิตรกับหญิงตั้งครรภ์,แกนนำผู้หญิงที่อยู่ร่วมกับเชื้อเอชไอวี

**สรุปผลงานโดยย่อ** : อำเภอเขื่องในมีหญิงตั้งครรภ์ที่อายุน้อยกว่า 20 ปี เพิ่มขึ้นทุกปีและตรวจพบเชื้อเอชไอวี ขึ้นจึงได้นำแนวความคิดพัฒนาศักยภาพแกนนำในการร่วมจัดระบบบริการที่เป็นมิตรสำหรับหญิงตั้งครรภ์ ในผู้หญิงที่อยู่ร่วมกับเชื้อ เอช ไอ วี ในระดับตำบล เพื่อผู้หญิงที่อยู่ร่วมกับเชื้อ เข้าถึงบริการ ฝากครรภ์ พร้อมคู่ และคงอยู่ในระบบต่อไป

**ชื่อและที่อยู่ขององค์กร** : ศูนย์องค์รวม กลุ่มจิตอารีย์ 83 หมู่ 6 ต.เขื่องใน จ.อุบลราชธานี

**เป้าหมาย** เพื่อพัฒนาศักยภาพแกนนำ ในการให้บริการที่เป็นมิตรในหญิงตั้งครรภ์ กับผู้หญิงที่อยู่ร่วมกับเชื้อในหน่วยงานบริการ

**ปัญหาและสาเหตุโดยย่อ** โรงพยาบาลเขื่องใน ร่วมกับแกนนำฯได้นำข้อมูลหญิงตั้งครรภ์ที่อยู่ร่วมกับเชื้อมาทบทวนวิสิ่งที่เกิดขึ้นจากการให้บริการ พบว่าหญิงตั้งครรภ์ที่มารับบริการ มีผลเลือดติดเชื้อ HIV แล้วมีวัยรุ่นตั้งครรภ์ที่มีอายุน้อยกว่า 20 ปีมากเพิ่มขึ้น มีวัยรุ่นติดเชื้อ HIV 1 รายหลังคลอดขาดการรักษาต่อเนื่อง ผู้มารับริการบางรายไม่มีเลข 13 หลัก การถูกชุมชนตีตราเป็นผู้ติดเชื้อ HIV หรือแม้แต่ไม่ได้รับสิทธิ์ตามที่ควรจะได้รับ ดังนั้นจึงคิดพัฒนาศักยภาพแกนนำ ในการให้บริการที่เป็นมิตรในหญิงตั้งครรภ์ กับผู้หญิงที่อยู่ร่วมกับเชื้อในหน่วยงานบริการ โดยย่อระบบบริการสุขภาพ เน้นการเข้าถึงข้อมูลบริการสุขภาพ และอนามัยเจริญพันธ์

**กิจกรรมการพัฒนา** เป็นการพัฒนาศักยภาพแกนนำ ในการให้บริการที่เป็นมิตรในหญิงตั้งครรภ์ กับผู้หญิงที่อยู่ร่วมกับเชื้อ เน้นการฝากครรภ์ พร้อมคู่ โดยใช้กระบวนการ P-D-C-A มาพัฒนาระบบดังนี้

Plan – จัดประชุมชี้แจงกับพื้นที่ 3ตำบลคือชีทวน บ้านไทย หัวดอน เนื่องจากเป็นพื้นที่ที่ได้ทำโครงการพัฒนาคุณธรรมชีวิตเด็กในชุมชน โดยมีโรงพยาบาลส่งเสริมสุขภาพตำบล องค์การปกครองส่วนท้องถิ่น และเครือข่ายที่เกี่ยวข้อง ในโรงพยาบาลชุมชน ทีม MCH Broad และงานฝากครรภ์ในโรงพยาบาลชุมชน

DO - นำแนวความคิดพัฒนาศักยภาพแกนนำ ร่วมปรึกษาหารือกับเครือข่าย

จัดทำคู่มือ ในการปฏิบัติงานสำหรับแกนนำ เพิ่มเติมวิชาการที่ เกี่ยวข้อง เช่น ฝากครรภ์การดูแลขณะตั้งครรภ์ หลังคลอด และพัฒนาทักษะเทคนิคการให้คำปรึกษาเบื้องต้น ให้แกนนำมีบทบาทในการให้บริการร่วมกับทีมพยาบาลคลินิกฝากครรภ์ รพ.ชุมชน รพ.สต.เป็นพี่เลี้ยง

Check – ประเมินผล – ติดตาม – รับทราบเหตุการณ์ ร่วมกันแก้ไขปัญหาประเมินเป็นระยะๆและควบคุม กำกับ ตรวจสอบความเข้าใจถูกต้องและร่วมเป็นส่วนหนึ่งของทีมสหวิชาชีพ

Act – มีคณะทำงาน- นำข้อมูลมาวิเคราะห์ ร่วมประชุม ปรึกษาหารือ เพื่อพัฒนาต่อยอด และขยายผล ใน พื้นที่ครบทุกแห่ง ( 31 รพสต. )

**การวัดผลและการเปลี่ยนแปลง**

**ผลการดำเนินงานการให้คำปรึกษา**

|  |  |  |  |  |  |  |  |
| --- | --- | --- | --- | --- | --- | --- | --- |
| **Preg+ANC/Co** | **Preg+ANC+ตรวจเลือด** | | | **สามีหญิงตั้งครรภ์** | | | **หมายเหตุ** |
| **Co/ANC** | **ตรวจ** | **ผล +** | **Co** | **ตรวจ** | **ผล +** |  |
| ปี 2556 | 359 | 359 | 2 | 3 | 3 | 0 |  |
| ปี 2557 | 349 | 349 | 1 | 83 | 83 | 1 |  |
| ปี 2558 | 241 | 240 | 2 | 76 | 76 | 1 |  |
| ปี 2559 | 203 | 203 | 1 | 90 | 90 | 0 | ข้อมูล ณ พ.ค 59 |

แกนนำมีบทบาทในการดูแลหญิงที่อยู่กับเชื้อที่มาฝากครรภ์ ให้คำปรึกษา ให้กำลังใจ และติดตามเยี่ยมต่อเนื่องที่บ้าน เน้นการมารับบริการตามนัด และต่อเนื่องแม้จะหลังคลอดแล้วเพื่อหญิงที่อยู่กับเชื้อและสามีจะได้มีคุณภาพชีวิตที่ดีขึ้น ส่งผลให้มีหญิงที่อยู่กับเชื้อมารับบริการต่อเนื่องพร้อมคู่

-เกิดการต่อยอดพัฒนาระบบ คลินิกบริการที่เป็นมิตรสำหรับสำหรับหญิงตั้งครรภ์โดยการนำมาทบทวนร่วมกันระหว่างโรงพยาบาลชุมชน และโรงพยาบาลส่งเสริมสุขภาพตำบล และภาคีเครือข่ายที่เกี่ยวข้อง

- พัฒนาศักยภาพแกนนำนมแม่ ร่วมมีบทบาทดูแลช่วยเหลือ แนะนำเบื้องต้น แก่หญิงตั้งครรภ์ เพื่อส่งเสริมการฝากครรภ์ พร้อมคู่ (สามี) และมีแนวโน้มมารับบริการ พร้อมคู่สูงเพิ่มขึ้น

- มีการพัฒนาระบบการให้บริการและขยายผล ต่อยอด รพ.สต.ทุกแห่ง (31 แห่ง)

**บทเรียนที่ได้รับ** แกนนำหญิงที่อยู่ร่วมกับเชื้อ ได้รับประสบการณ์ เพิ่มขึ้น และได้มีการพัฒนาตนอง เรียนรู้ปัญหา และร่วมหาแนวทางแก้ไข สามารถช่วยหน่วยบริการ ให้บริการเบื้องต้น โดยผ่านกระบวนการ การให้คำปรึกษา- แนะนำกับผู้มารับบริการได้ อีกทั้งได้รับสัมพันธภาพที่ดี กับผู้มารับริการ ติดตามเยี่ยมต่อเนื่องที่บ้าน ร่วมในการพัฒนาระบบบริการ และช่องทางในการเข้าถึงบริการ ทั้งในโรงพยาบาลชุมชน และในโรงพยาบาลส่งเสริมสุขภาพตำบล และนอกจากนี้ แกนนำได้มีความภาคภูมิใจ ที่เป็นส่วนหนึ่งในการร่วมพัฒนาและช่วยเหลือประชนในพื้นที่ และเกิดความท้าทาย พัฒนาตนเองอย่างต่อเนื่อง เช่น เรื่องสุขภาพวัยรุ่น และกลุ่มวัยต่างๆตลอดทั้งด้านกฎหมายและสิทธิต่างๆรวมถึงสวัสดิการด้านสังคม และอื่นๆ